КОМИ РЕСПУБЛИКАСА ЙÖЗЛЫСЬ ДЗОНЬВИДЗАЛУН ВИДЗАН МИНИСТЕРСТВОЛÖН

ТШÖКТÖД

**Туберкулёзысь бурдöдан Коми Республикаса государственнöй учреждениеясö туберкулёзöн висьысьясöс госпитализируйтöм вылö показаниеяс йылысь**

«Россия Федерацияын туберкулёз паськалöмысь видзчысьöм йылысь» 2001 во лöддза-номъя тöлысь 18 лунся 77-ФЗ №-а Федеральнöй оланпаслöн 5 ст., «Россия Федерацияын туберкулёзлы паныд удж бурмöдöм йылысь» Россия Федерацияса йöзлысь дзоньвидзалун видзан министерстволöн 2003 во рака тöлысь 21 лунся 109 №-а тшöктöд, Коми Республикаса фтизиатрическöй службаса коечнöй фондöн колана ногöн вöдитчöм кузя 2009 во косму тöлысь 7 лунся Коми Республикаса йöзлысь дзоньвидзалун видзан министерстволöн сöвещание сёрнигижöд серти

ТШÖКТА:

1. Вынсьöдны туберкулёзысь бурдöдан Коми Республикаса государственнöй учреждениеясö туберкулёзöн висьысьясöс госпитализируйтöм вылö показаниеяс содтöдын индöм серти.

2. Туберкулёзысь бурдöдан Коми Республикаса государственнöй учреждениеяслöн юралысь врачьяслы, кор эм показание, бурдöдны туберкулёзöн висьысьясöс стационарын, лунся стационарын, гортса стационарын, амбулаторнöя.

3. Вöзйыны йöзлысь дзоньвидзалун видзан муниципальнöй учреждениеяслöн юрнуöдысьяслы, кодъяс туберкулёзысь бурдöдöны амбулаторияясын да поликлиникаясын, вöдитчыны гортса стационар, лунся стационар технологияясöн.

4. Вöзйыны Коми Республикаса йöзлысь дзоньвидзалун видзан государственнöй учреждениеяслöн да йöзлысь дзоньвидзалун видзан муниципальнöй учреждениеяслöн юрнуöдысьяслы кутчысьны туберкулёзысь бурдöдан Коми Республикаса государственнöй учреждениеясö висьысьясöс госпитализируйтöм вылö показаниеясö.

5. Тайö тшöктöдсö олöмö пöртöм бöрся видзöдны министрöс вежысь З.А. Косовалы.

Министр М.А. Мурашко

Сыктывкар

2009 вося öшым тöлысь 31 лун

12/396 №

ВЫНСЬÖДÖМА

Коми Республикаса

йöзлысь дзоньвидзалун видзан

министерстволöн 2009 во öшым тöлысь 31 лунся

12/396 №-а тшöктöдöн

(содтöд)

**Туберкулёзысь бурдöдан Коми Республикаса государственнöй учреждениеясö туберкулёзöн висьысьясöс госпитализируйтан**

**ПОКАЗАНИЕЯС**

I. «Туберкулёзысь бурдöдан республиканскöй диспансер» Коми Республикаса государственнöй учреждениелöн верстьöяслы стационар юкöнъясö госпитализируйтан показаниеяс

1. «Туберкулёзысь бурдöдан республиканскöй диспансер» Коми Республикаса государственнöй учреждениелöн I, II, III да IV юкöнъясö госпитализируйтöны «Сыктывдiн», «Сыктыв», «Койгорт», «Кöрткерöс», «Княжпогост», «Луздор», Удора», «Кулöмдiн», «Емдiн» муниципальнöй районъясса муниципальнöй юкöнъясысь да «Сыктывкар» кар кытшса муниципальнöй юкöнысь 18 арöсысь ыджыдджык висьысьясöс.

«Туберкулёзысь бурдöдан республиканскöй диспансер» Коми Республикаса государственнöй учреждениелöн V юкöнö госпитализируйтöны висьысьясöс Коми Республикаса став районысь да карысь.

2. Госпитализируйтöм вылö показаниеяс:

1) I терапевтическöй юкöнö:

а) ты туберкулёз мукöд висьöмъясöн дифференциальнöй диагностика;

б) туберкулёз процесслысь активносьтсö тöдмалöм;

в) кык сегмента ичöт формаяса активнöй ты туберкулёзöн висьысьясöс бурдöдöм;

г) ичöт формаяса ты туберкулёзöн висьысьяслысь, а сiдзжö висьысьяслысь, кодъяс водзö бурдöдчöны медшöр бурдöдчан курс серти, сопутствуйтысь висьöмъяс бурдöдöм;

д) абациллируйтöм висьысьясöс учреждениелöн мукöд юкöнысь вуджöдöм, кор водзö мунö либö помасьö бурдöдан интенсивнöй фаза – показаниеяс серти;

2) II терапевтическöй юкöнö:

МЛУ-туберкулёзöн, МБТ (-) висьысьяс, кодъясöс вуджöдiсны III терапевтическöй юкöнысь, медым водзö нуöдны химиотерапия медшöр курс;

3) III терапевтическöй юкöнö:

а) множественнöй лекарственнöй устойчивосьтöн (водзö – МЛУ-туберкулёз), МБТ (+) туберкулёзöн висьысьяс;

б) активнöй формаа хроническöй ты туберкулёзöн висьысьяс (диспансернöй учёт II-А да II-Б группа (водзö – ГДУ)), МБТ (+);

в) висьысьяс, кодъяс кадысь кадö дугöдчöны бурдöдöмысь, ыджыд риска множественнöй лекарственнöй устойчивосьтöн, МБТ (+);

4) IV терапевтическöй юкöнö:

а) первойысь аддзöм ты туберкулёз, I-А, МБТ (+) (абу МЛУ), распадöн;

б) рецидивъяс I-Б, МБТ (+) (абу МЛУ), распадöн;

5) ты хирургия (торакальнöй) V юкöнö:

а) став сикас формаа висьысьясöс оперативнöя бурдöдны (туберкуломъяс, казеозно-некротическöй коляс очагъяс, фиброзно-кавернознöй туберкулёз, туберкулёз вылö подозрениеа тыын округлöй образованиеяс, плевра хроническöй эмпиема);

б) спонтаннöй пневмотораксöн висьысьясöс;

в) экссудативнöй плевритöн висьысьясöс;

г) ёсь эмпиемаöн висьысьясöс;

д) тыын кровотечениеöн висьысьясöс, кодъясöс колö бурдöдны оперативнöя, нуöдны реанимационнöй мероприятиеяс;

е) висьысьяс, кодъяслысь первойысь аддзисны нелёгочнöй локализацияа туберкулёз формаяс (химиотерапия медшöр курс);

ж) нелёгочнöй госпитализацияа туберкулёз обострениеясöн да рецидивъясöн висьысьяс;

з) нелёгочнöй локализацияа туберкулёз вылö обследуйтчöмын нуждайтчысь висьысьяс (кодъяслысь амбулаторнöя туберкулёзсö абу вöлi киритöма);

и) нелёгочнöй туберкулёзöн контингентысь висьысьяс, кодъясöс колö обследуйтны контрольнöя, решитны процесслöн активносьт йылысь решение, вуджöдны диспансернöй учёт мукöд группаö;

к) активнöй туберкулёза нöбасьысьяс, медым медицинскöй показаниеяс серти нöбасьöмсьыс дугöдчыны 3-14 лун вылö.

II. «Туберкулёзысь бурдöдан республиканскöй диспансер» Коми Республикаса государственнöй учреждениелöн челядьлы стационар юкöнö госпитализируйтöм вылö показаниеяс

1. «Туберкулёзысь бурдöдан республиканскöй диспансер» Коми Республикаса государственнöй учреждениелöн челядьлы стационар юкöнö мöдöдöны 0-сянь 18 арöсöдз челядьöс Коми Республикаса муниципальнöй районъяслöн (кар кытшъяслöн) став муниципальнöй юкöнысь, «Воркута» кар кытшса муниципальнöй юкöнысь да «Инта» кар кытшса муниципальнöй юкöнысь кындзи.

2. Госпитализируйтöм вылö показаниеяс:

1) локальнöй формаа туберкулёзöн челядь;

2) поствакцинальнöй лоöм сьöкыдлунъясöн челядь, сы лыдын абу активнöй БЦЖ инфекцияöн, мый аддзöма первойысь;

3) челядь, кодъяс нуждайтчöны туберкулинöвöй чувствительносьт стöчмöдöмын да туберкулёз процесслысь активносьт стöчмöдöмын;

4) коляс посттуберкулёзнöй вежсьöмъясöн челядь;

5) бациллярнöй формаа туберкулёзöн висьысьяскöд контактируйтысь челядь;

6) бацилловыделениетöг активнöй форма туберкулёзöн висьысьяскöд контактируйтысь 3 арöсöдз челядь;

7) туберкулин вылö гиперергическöй реакцияясöн челядь;

8) первичнöй инфицированиеöн 3 арöсöдз челядь;

9) туберкулин дорö усиливающöй чувствительносьтöн челядь социальнöй риск группаясысь (шöр врачебно-контрольнöй комиссиялöн решение серти).

III. «Туберкулёзысь бурдöдан Печораса диспансер» Коми Республикаса государственнöй учреждениелöн стационарнöй юкöнъясö госпитализируйтöм вылö показаниеяс

1. «Туберкулёзысь бурдöдан Печораса диспансер» Коми Республикаса государственнöй учреждениелöн стационарнöй юкöнъясö госпитализируйтöны «Ухта», «Усинск» кар кытшъяслöн муниципальнöй юкöнъясысь, «Сосногорск», «Вуктыл», «Печора», «Мылдiн», «Чилимдiн», «Изьва» муницпальнöй районъясса муниципальнöй юкöнъясысь 18 арöсысь ыджыдджык висьысьяс, а сiдзжö «Инта» кар кытшса муниципальнöй юкöнысь МЛУ-туберкулёз бурдöдöм вылö пациентъяс.

2. Госпитализируйтöм вылö показаниеяс:

1) I фтизиатрическöй юкöнö:

а) IV судтаö (паськалöм деструктивнöй формаясöн да/либö лекарственнöй устойчивосьт рискöн висьысьяслы):

первойысь аддзöм ты туберкулёз, МБТ (+) да МБТ (-) формаясöн паськалöм I-А ГДУ, распадöн;

ты туберкулёз рецидивъяс, МБТ (+) да МБТ (-) формаясöн паськалöм I-Б ГДУ, распадöн;

первойысь аддзöм ты туберкулёз да рецидивъяс, I-А да II-Б ГДУ МБТ (+) став форма лекарственнöй устойчивосьт рискöн (торъя палатаясö).

б) III судтаö (МЛУ-туберкулёзöн висьысьяслы):

МЛУ активнöй формаа ты туберкулёз, абациллируйттöдз интенсивöй фаза кузя химиотерапия курс нуöдöм вылö (торъя палатаясö);

хроническöй прогрессирующöй МЛУ активнöй формаа ты туберкулёз, клиническöя висьмöм кадö симптоматическöя бурдöдöм вылö (торъя палатаясö);

ты туберкулёзлöн хроническöй формаяс МБТ (+) да МЛУ-туберкулёз сöвмыны ыджыд верманлунöн (висьысьяс, кодъяс бурдöдчöм вылö сьöкыда сетчöны), II-А ГДУ;

2) II фтизиатрическöй юкöнö (диагностическöй, лекарственнöй устойчивосьт рисктöм ичöт формаясöн висьысьяслы, помöдз бурдöдöм):

а) мукöд висьöмкöд ты туберкулёз дифференциальнöя диагностируйтан сьöкыд случайяс, сы лыдын спецтесттерапия фон вылын;

б) туберкулёзнöй процесслысь активносьтсö урчитöм спецтесттерапия фон вылын;

в) медводз аддзöм ты туберкулёз, I-А ГДУ; 2 сегмента ичöт формаяс МБТ (+) да МБТ (-) распадöн (торъя палатаясö);

г) сопутствуйтысь висьöмъяслöн ёсьмöм:

ичöт формаа ты туберкулёзöн висьысьяслöн МБТ (+);

быдсикас формаа ты туберкулёзöн висьысьяслöн (I-А, I-Б, II-А ГДУ) химиотерапия курс водзö нуöдан фазаын да сылöн помасьöм бöрын;

д) I-А, I-Б, II-А ГДУ висьысьяслы активнöй химиотерапия водзö нуöдöм; I фтизиатрическöй юкöнысь абациллируйтöм висьысьяслы (химиотерапия курс интенсивнöй фаза помалöм да/либö водзö нюжöдан фаза).

IV. «Туберкулёзысь бурдöдан Воркутаса диспансер» Коми Республикаса государственнöй учреждениелöн верстьöяслы юкöнö госпитализируйтöм вылö показаниеяс

1. «Туберкулёзысь бурдöдан Воркутаса диспансер» Коми Республикаса государственнöй учреждениелöн верстьöяслы юкöнö госпитализируйтöны «Воркута» кар кытшса мумнипальнöй юкöнысь да «Инта» кар кытшса муниципальнöй юкöнысь 18 арöсысь ыджыдджык висьысьясöс.

2. Госпитализируйтöм вылö показаниеяс:

1) ты туберкулёз мукöд висьöмöн дифференциальнöй диагностика;

2) туберкулёз процесслысь активносьтсö тöдмалöм;

3) кык сегмента ичöт формаяса активнöй ты туберкулёзöн висьысьясöс бурдöдöм;

4) ичöт формаяса ты туберкулёзöн висьысьяслысь, а сiдзжö висьысьяслысь, кодъясöс водзö бурдöдöны медшöр бурдöдан курс серти, сопутствуйтысь висьöмъяс бурдöдöм;

5) первойысь аддзöм ты туберкулёз, I-А ГДУ, МБТ (+), МБТ (-), распадöн;

6) рецидивъяс I-Б ГДУ, МБТ (+), МБТ (-), распадöн;

7) висьысьяс, кодъяс интенсивнöя бурдöдчигöн вермасны туберкулёзысь бурдны (II –А ГДУ), МБТ (+);

8) активнöй хроническöй форма туберкулёзöн висьысьяс, кодъяс нуждайтчöны симптоматическöй бурдöдöмын (II –Б ГДУ) (торъя палатаясö);

9) показаниеяс серти МЛУ-туберкулёзöн висьысьяс (торъя палатаясö).

V. «Туберкулёзысь бурдöдан Воркутаса диспансер» Коми Республикаса государственнöй учреждениелöн челядьлы стационарнöй юкöнö госпитализируйтöм вылö показаниеяс

1. «Туберкулёзысь бурдöдан Воркутаса диспансер» Коми Республикаса государственнöй учреждениелöн челядьлы стационарнöй юкöнö мöдöдöны «Воркута» кар кытшса муниципальнöй юкöнысь да «Инта» кар кытшса муниципальнöй юкöнысь 0-сянь 18 арöсöдз челядьöс.

2. Госпитализируйтöм вылö показаниеяс:

1) локальнöй формаа туберкулёзöн челядь;

2) поствакцинальнöй лоöм сьöкыдлунъясöн челядь, сы лыдын абу активнöй БЦЖ инфекцияöн, мый аддзöма первойысь;

3) челядь, кодъяс нуждайтчöны туберкулинöвöй чувствительносьт стöчмöдöмын да туберкулёз процесслысь активносьт стöчмöдöмын;

4) коляс посттуберкулёзнöй вежсьöмъясöн челядь;

5) бациллярнöй формаа туберкулёзöн висьысьяскöд контактируйтысь челядь;

6) бацилловыделениетöг активнöй форма туберкулёзöн висьысьяскöд контактируйтысь 3 арöсöдз челядь;

7) туберкулин вылö гиперергическöй реакцияясöн челядь;

8) первичнöй инфицированиеöн 3 арöсöдз челядь;

9) туберкулин дорö усиливающöй чувствительносьтöн челядь социальнöй риск группаясысь (шöр врачебно-контрольнöй комиссиялöн решение серти).

Вудж. Кузнецова Н.А, 9 849 пас